pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล- ปลัด พม. กำชับเจ้าหน้าที่เร่งเยียวยาสภาพจิตใจ ด.ญ. วัย 8 ขวบ ที่ถูกล่วงละเมิดทางเพศ
วันศุกร์ที่ 10 มีนาคม 2560
ปลัด พม. กําชับเจ้าหน้าที่เร่งเยียวยาสภาพจิตใจ ด.ญ. วัย 8 ขวบ ที่ถูกล่วงละเมิดทางเพศ
ปลัด พม. กําชับเจ้าหน้าที่เร่งเยียวยาสภาพจิตใจ ด.ญ. วัย 8 ขวบ ที่ถูกล่วงละเมิดทางเพศ ในห้องน้ําของโรงเรียนแห่งหนึ่ง ที่จังหวัดกระบี่  พร้อมชื่นชมพ่อแม่พิการสู้ชีวิต ทํางานส่งลูกเรียน ที่จังหวัดเพชรบูรณ์
วันนี้ (10 มี.ค. 60) เวลา 08.00 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯนายไมตรี อินทุสุต ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 589/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทน
จากหน่วยงานในกระทรวงฯ เข้าร่วมประชุม
นายไมตรี กล่าวว่า จากกรณีชายหนุ่มวัย 20 ปี ก่อเหตุล่วงละเมิดทางเพศ เด็กหญิงวัย 8 ขวบ ภายในห้องน้ําของโรงเรียนแห่งหนึ่ง ที่อําเภออ่าวลึก จังหวัดกระบี่ นั้น ตนได้กําชับให้พัฒนาสังคมและความมั่นคงของมนุษย์จังหวัดกระบี่ (พมจ.กระบี่) ลงพื้นที่ตรวจสอบข้อเท็จจริงและให้การช่วยเหลือในเบื้องต้น ตามภารกิจด้านเด็กของกระทรวงการพัฒนาสังคมฯ พร้อมทั้งเร่งฟื้นฟูเยียวยาสภาพจิตใจเด็กอย่างใกล้ชิด เพื่อให้เด็กสามารถกลับมาใช้ชีวิตได้อย่างปกติในสังคมต่อไป สําหรับกรณีเด็กหญิงวัย 7 ขวบ นักเรียนชั้น ป.2 โรงเรียนแห่งหนึ่งใน จังหวัดน่าน ครอบครัวมีฐานะยากจน ต้องสวมถุงเท้าและรองเท้าขาด
มาโรงเรียน อาศัยอยู่กับแม่บุญธรรมชาวพม่า เนื่องจากแม่แท้ๆพิการ ไม่สามารถเลี้ยงดูลูกได้ ที่อําเภอนาหมื่น จังหวัดน่าน นั้น ตนได้กําชับให้พัฒนาสังคมและความมั่นคงของมนุษย์จังหวัดน่าน (พมจ.น่าน) ลงพื้นที่เยี่ยมครอบครัวดังกล่าวเพื่อตรวจสอบข้อเท็จจริง และให้การช่วยเหลือในเบื้องต้นตามภารกิจด้านเด็กของกระทรวงการพัฒนาสังคมฯ พร้อมมอบสิ่งของเครื่องใช้ที่จําเป็น รวมทั้งประสานความร่วมมือกับหน่วยงานที่เกี่ยวข้องในพื้นที่ช่วยเหลือดูแลด้านการศึกษาให้เด็กในระยะยาวต่อไป
“สําหรับกรณี 2 สามี-ภรรยา วัย 51 ปี และ 48 ปี ที่ร่างกายพิการเป็นโปลิโอ และหูตึง ต้องคลานไปทํางานที่ทุ่งนาทุกวัน เพื่อทํางานหาเลี้ยงจุนเจือครอบครัว และส่งเสียลูกสาว 1 คน ให้ได้เรียนหนังสือ ซึ่งทั้ง 3 คน อาศัยอยู่ภายในบ้านที่มีสภาพเก่าทรุดโทรมใกล้ผุพัง ครอบครัวมีฐานะยากจน ที่อําเภอหล่มสัก จังหวัดเพชรบูรณ์ นั้น ตนขอชื่นชมในความขยันมานะอดทนทํางาน
โดยไม่นําความพิการมาเป็นอุปสรรคในการประกอบอาชีพ ทั้งนี้ ได้กําชับให้กําชับให้พัฒนาสังคมและความมั่นคงของมนุษย์จังหวัดเพชรบูรณ์ (พมจ.เพชรบูรณ์) ลงพื้นที่เยี่ยมครอบครัวดังกล่าว เพื่อตรวจสอบข้อเท็จจริงและให้การช่วยเหลือในเบื้องต้นตามภารกิจด้านคนพิการของกระทรวงการพัฒนาสังคมฯ พร้อมมอบสิ่งของเครื่องใช้ที่จําเป็น รวมทั้งประสานความร่วมมือกับหน่วยงานที่เกี่ยวข้องในพื้นที่ ช่วยเหลือปรับปรุงซ่อมแซมที่อยู่อาศัยให้ถูกสุขลักษณะเหมาะสมกับการใช้ชีวิตของคนพิการ รวมทั้งดูแลด้านการศึกษาให้เด็กในระยะยาวต่อไป” นายไมตรี กล่าวในตอนท้าย
รัฐบาลไทย-ข่าวทำเนียบรัฐบาล-การทางพิเศษแห่งประเทศไทยแจ้งเบี่ยงการจราจรบนทางพิเศษบูรพาวิถี เพื่อปรับปรุงโครงเหล็กและติดตั้งป้ายปรับเปลี่ยนข้อความได้ (VMS) ระหว่างวันที่ 8 - 12 พฤศจิกายน 2560
วันพุธที่ 8 พฤศจิกายน 2560
การทางพิเศษแห่งประเทศไทยแจ้งเบี่ยงการจราจรบนทางพิเศษบูรพาวิถี เพื่อปรับปรุงโครงเหล็กและติดตั้งป้ายปรับเปลี่ยนข้อความได้ (VMS) ระหว่างวันที่ 8 - 12 พฤศจิกายน 2560
การทางพิเศษแห่งประเทศไทย (กทพ.) กระทรวงคมนาคม ดําเนินการปรับปรุงโครงเหล็กและติดตั้งป้ายปรับเปลี่ยนข้อความได้ (VMS) บนทางพิเศษบูรพาวิถี โดยมีรายละเอียด ดังนี้
-วันพุธที่ 8 พฤศจิกายน 2560 เวลา 08.00 - 22.00 น. เบี่ยงการจราจร บริเวณ กม. 17+500 ขาเข้า และเวลา 22.00 - 04.00 น. ปิดช่องจราจร 2 ช่อง บริเวณ กม. 7+200 ขาเข้า
-วันพฤหัสบดีที่ 9 พฤศจิกายน 2560 เวลา 08.00 - 22.00 น. เบี่ยงการจราจร บริเวณ กม. 7+200 ขาเข้า และเวลา 22.00 - 04.00 น. ปิดช่องจราจร 2 ช่อง บริเวณ กม. 17+500 ขาเข้า
-วันศุกร์ที่ 10 พฤศจิกายน 2560 เวลา 08.00 - 22.00 น. เบี่ยงการจราจร บริเวณ กม. 7+200 ขาเข้า และเวลา 22.00 - 04.00 น. ปิดช่องจราจร 2 ช่อง บริเวณ กม. 13+000 ขาออก
-วันเสาร์ที่ 11 พฤศจิกายน 2560 เวลา 08.00 - 22.00 น. เบี่ยงการจราจรบริเวณ กม. 7+200 ขาเข้า และเวลา 22.00 - 04.00 น. ปิดช่องจราจร 2 ช่อง บริเวณ กม. 13+000 ขาเข้า
-วันอาทิตย์ที่ 12 พฤศจิกายน 2560 เวลา 08.00 - 22.00 น. เบี่ยงการจราจรบริเวณ กม. 7+200 ขาเข้า และ กม.13+000 ขาออก ปิดช่องจราจร 1 ช่อง บริเวณ กม. 4+300 ขาออก และ กม. 30+500 ขาออก
ทั้งนี้ ระหว่างการปรับปรุงโครงเหล็กและติดตั้งป้าย VMS อาจต้องหยุดการจราจรเป็นระยะ เพื่อความปลอดภัยของผู้ใช้ทาง ซึ่ง กทพ. ได้ติดตั้งป้ายเตือน ไฟสัญญาณ ป้ายประชาสัมพันธ์การเบี่ยงจราจร และไฟวับวาบ เพื่อให้สัญญาณแก่ผู้ใช้ทางทราบ
กทพ. ขออภัยในความไม่สะดวกมา ณ โอกาสนี้ และขอความร่วมมือผู้ใช้เส้นทางบริเวณดังกล่าวโปรดสังเกตป้ายเตือน สัญญาณไฟจราจร และปฏิบัติตามเครื่องหมายจราจรอย่างเคร่งครัด หากมีข้อร้องเรียน แจ้งเหตุ หรือข้อเสนอแนะ สามารถแจ้งได้ที่ ศูนย์บริการข้อมูลผู้ใช้ทางพิเศษ EXAT Call Center โทรศัพท์ 1543 ตลอด 24 ชั่วโมง
รัฐบาลไทย-ข่าวทำเนียบรัฐบาล-สารแสดงความเสียใจของนายกรัฐมนตรี ต่อเหตุรถวิ่งชนสาธารณชนที่ถนนคนเดินใจกลางนครบาร์เซโลนา ราชอาณาจักรสเปน
วันจันทร์ที่ 21 สิงหาคม 2560
สารแสดงความเสียใจของนายกรัฐมนตรี ต่อเหตุรถวิ่งชนสาธารณชนที่ถนนคนเดินใจกลางนครบาร์เซโลนา ราชอาณาจักรสเปน
สารแสดงความเสียใจของนายกรัฐมนตรี ต่อเหตุรถวิ่งชนสาธารณชนที่ถนนคนเดินใจกลางนครบาร์เซโลนา ราชอาณาจักรสเปน
ตามที่เกิดเหตุรถวิ่งชนสาธารณชนที่ถนนคนเดินใจกลางนครบาร์เซโลนา ราชอาณาจักรสเปน เมื่อวันที่ ๑๗ สิงหาคม ๒๕๖๐ นั้น
พลเอก ประยุทธ์ จันทร์โอชา นายกรัฐมนตรี ได้มีข้อความสารถึงนายมารีอาโน ราฆอย เบรอี นายกรัฐมนตรีแห่งราชอาณาจักรสเปน แสดงความเสียใจในนามของรัฐบาลและประชาชนไทยต่อรัฐบาลและประชาชนสเปนต่อเหตุสูญเสียดังกล่าว รวมทั้งร่วมกับประชาคมระหว่างประเทศประณามการก่อเหตุรุนแรงในทุกรูปแบบ ดังรายละเอียดปรากฏตามข้อความ ดังนี้
Excellency,
I am profoundly shocked and saddened to learn of the horrific terrorist attack in Barcelona on 17 August 2017 in which several innocent lives were lost and numerous people were injured.
Thailand stands by with Spain in strongly condemning this despicable act of violence. The deliberate targeting of civilians is once more a proof of the perpetrators’ total disregard for human life. Thailand remains firmly committed to working with Spain and the international community in the fight against terrorism in all its manifestations.
In this moment of mourning, I wish to express my deepest sympathy and condolences to Your Excellency and, through you, to the bereaved families affected by this horrific event.
Accept, Excellency, the renewed assurances of my highest consideration.
General Prayut Chan-o-cha (Ret.)
Prime Minister of the Kingdom of Thailand
รัฐบาลไทย-ข่าวทำเนียบรัฐบาล-ศอ.บต. ร่วมกับจังหวัด กระทรวงพาณิชย์ ปล่อยคาราวานสินค้าธงฟ้าราคาประหยัด ต้านภัย COVID-19 ถูกกว่าตลาด [กรมประชาสัมพันธ์]
วันจันทร์ที่ 18 พฤษภาคม 2563
ศอ.บต. ร่วมกับจังหวัด กระทรวงพาณิชย์ ปล่อยคาราวานสินค้าธงฟ้าราคาประหยัด ต้านภัย COVID-19 ถูกกว่าตลาด [กรมประชาสัมพันธ์]
ศอ.บต. ร่วมกับจังหวัด กระทรวงพาณิชย์ ปล่อยคาราวานสินค้าธงฟ้าราคาประหยัด ต้านภัย COVID-19 ถูกกว่าตลาด
วันนี้(18พฤษภาคม2563)รถคาราวานธงฟ้าราคาประหยัดจํานวน14คันเคลื่อนออกจากศูนย์อํานวยการบริหารจังหวัดชายแดนภาคใต้(ศอ.บต.)เพื่อมุ่งหน้าไปยังพื้นที่3จังหวัดและ4อําเภอของจังหวัดสงขลาในกิจกรรมสินค้าธงฟ้า-สินค้าฮาลาลต้านภัยCOVID-19จังหวัดชายแดนภาคใต้เพื่อให้หน่วยงานท้องถิ่นเป็นผู้จําหน่ายสินค้าเนื่องจากเป็นหน่วยงานพื้นที่ที่มีข้อมูลของประชากรโดยให้จําหน่ายแก่ครัวเรือนที่มีรายได้น้อยผู้มีบัตรสวัสดิการแห่งรัฐกลุ่มเปราะบางในลําดับต้นและประชาชนที่ได้รับผลกระทบจากสถานการณ์โรคระบาดCOVID-19โดยมีพลเรือตรีสมเกียรติผลประยูรเลขาธิการศอ.บต.เป็นประธานเปิดกิจกรรมและมีผู้ว่าราชการจังหวัดยะลาและรองผู้ว่าราชการจังหวัดนราธิวาสและพาณิชย์4จังหวัดชายแดนภาคใต้รวมทั้งหัวหน้าส่วนราชการในพื้นที่ร่วมในพิธีเปิด
กิจกรรมดังกล่าวศอ.บตร่วมกับกระทรวงพาณิชย์จังหวัดยะลาจังหวัดปัตตานีจังหวัดนราธิวาสและ4อําเภอในจังหวัดสงขลาจัดกิจกรรมสินค้าธงฟ้า-สินค้าฮาลาลต้านภัยCOVID-19จังหวัดชายแดนภาคใต้โดยมีวัตถุประสงค์เพื่อลดรายจ่ายลดค่าครองชีพและช่วยบรรเทาความเดือนร้อนของประชาชนในพื้นที่จังหวัดชายแตนภาคใต้ที่ได้รับผลกระทบทั้งทางตรงและทางอ้อมจากวิกฤติโรคระบาดวิทยาโคโรนาไวรัสCOVID-19ประกอบกับเป็นช่วงเทศกาลถือศีลอด(รอมฎอน)ของประชาชนในพื้นที่ซึ่งนับถือศาสนาอิสลามเป็นจํานวนมากได้มีโอกาสจับจ่ายใช้สอยสินค้าอุปโภคบริโภคที่จําเป็นในราคาที่เป็นธรรม
ส่วนแนวทางกระจายจะคิดสัดส่วนตามจํานวนครัวเรือนแต่ละตําบลทั้งสิ้น56องค์การบริหารส่วนตําบล16เทศบาลใน8อําเภอซึ่งจังหวัดยะลามีจํานวนครัวเรือนรวมทั้งสิ้น137,063ครัวเรือนโดยให้มีการจัดสถานที่จําหน่ายให้มีความเหมาะสมติดป้ายแสดงราคาจําหน่ายตามที่กําหนดและเห็นได้ชัดเจนรวมทั้งควบคุมดูแลการจําหน่ายโดยปฏิบัติภายใต้มาตรการควบคุมป้องกันการแพร่ระบาดของเชื้อไวรัสโคโนCOVID-19ตามที่ศูนย์บริหารสถานการณ์C0VD-19จังหวัดยะลากําหนดเช่นการเว้นระยะห่างในการรอคอยซื้อสินค้าการจัดให้มีการใช้เจลล้างมือก่อนเข้าสู่พื้นที่จําหน่ายการใส่หน้ากากอนามัยเป็นต้นทั้งนี้ได้กําหนดให้มีกระจายโอกาสในการซื้อสินค้าโดยคํานึงถึงโอกาสในการเข้าถึงของประชาชนซึ่งจัดแบ่งสินค้าเพื่อจําหน่ายให้กับประชาชนจํานวน2ครั้งคือระหว่างวันที่19-21พฤษภาคม2563และครั้งที่2จําหน่ายระหว่างวันที่2-29พฤษภาคม2563
สําหรับราคาจําหน่ายสินค้าธงฟ้า-สินค้าฮาลาลต้านภัยCOVID-19จังหวัดชายแดนภาคใต้(จังหวัดยะลา)ประกอบด้วยน้ํามันถั่วเหลือง1ขวดราคาตลาด42บาทขายเพียง32บาทน้ําหวานบรรจุขวด1ขวดราคาตลาด57บาทขายเพียง42บาทน้ําตาลทราย1กิโลกรัมราคาตลาด25ขายเพียง17บาทข้าวขาวถุง5กิโลกรัมราคาตลาด120ขายเพียง80บาทข้าวหอมมะลิถุง5กิโลกรัมราคาตลาด230ขายเพียง150บาทปลากระป๋อง1กระป๋องราคาตลาด20บาทขายเพียง10บาทบะหมี่กึ่งสําเร็จรูป1ซองราคาตลาด6บาทขายเพียง3บาท
รัฐบาลไทย-ข่าวทำเนียบรัฐบาล-คณะกรรมการสุขภาพแห่งชาติ ขับเคลื่อนนโยบายรองรับสังคมสูงวัย พัฒนาคุณภาพชีวิตผู้สูงอายุอย่างยั่งยืน
วันพุธที่ 16 ตุลาคม 2562
คณะกรรมการสุขภาพแห่งชาติ ขับเคลื่อนนโยบายรองรับสังคมสูงวัย พัฒนาคุณภาพชีวิตผู้สูงอายุอย่างยั่งยืน
คณะกรรมการสุขภาพแห่งชาติ ขับเคลื่อนนโยบายรองรับสังคมสูงวัย พัฒนาคุณภาพชีวิตผู้สูงอายุอย่างยั่งยืน
วันนี้ (16 ตุลาคม 2562) เวลา 09.00 น. ณ ห้องประชุม 301 ตึกบัญชาการ 1 ทําเนียบรัฐบาล นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานการประชุมคณะกรรมการสุขภาพแห่งชาติ ครั้งที่ 4/2562 โดยมีนายสาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมหน่วยงานที่เกี่ยวข้องเข้าร่วมด้วย
ที่ประชุมรับทราบความคืบหน้าและข้อจํากัดของการขับเคลื่อนมติสมัชชาสุขภาพแห่งชาติ สืบเนื่องจากพระราชบัญญัติสุขภาพแห่งชาติ พ.ศ. 2550 มาตรา 41 กําหนดให้คณะกรรมการสุขภาพแห่งชาติ (คสช.) จัดให้มีสมัชชาสุขภาพแห่งชาติอย่างน้อยปีละ 1 ครั้ง โดยในมาตรา 42 บัญญัติให้ คสช. แต่งตั้งคณะกรรมการจัดสมัชชาสุขภาพแห่งชาติ (คจ.สช.) เพื่อทําหน้าที่สมัชชาสุขภาพแห่งชาติ และมาตรา 45 กําหนดให้ในกรณีที่สมัชชาสุขภาพแห่งชาติมีข้อเสนอให้หน่วยงานของรัฐนําไปปฏิบัติหรือนําไปพิจารณาประกอบในการกําหนดนโยบายเพื่อสุขภาพ โดยเสนอต่อ คสช. พิจารณาแล้วนั้น เพื่อให้การติดตามผลการดําเนินงานตามมติสมัชชาสุขภาพแห่งชาติเป็นระบบและมีความต่อเนื่องในการประชุม คสช. ครั้งที่ 4/2562 สํานักงานคณะกรรมการสุขภาพแห่งชาติ (สช.) ในฐานะองค์กรเลขานุการ ได้เสนอ คสช. พิจารณาแต่งตั้งคณะกรรมการขับเคลื่อนและติดตามการดําเนินงามตามมติสมัชชาสุขภาพแห่งชาติ (คมส.) ควบคู่ขึ้นมาอีกคณะหนึ่ง ซึ่งที่ผ่านมาได้มีการพัฒนาระบบการขับเคลื่อนและติดตามการดําเนินงานตามมติฯ มาอย่างต่อเนื่อง
พร้อมกันนี้ ที่ประชุมมีมติเห็นชอบสติสมัชชาเฉพาะประเด็นว่าด้วยนโยบายรองรับสังคมสูงวัย 4 มิติ ประกอบด้วย 1) การออมเพื่อสังคมสูงวัย มุ่งเน้นการนําเสนอเรื่องการออมหลากหลายรูปแบบ คือการออมด้วยการปลูกไม้ยืนต้น จัดตั้งองค์กรส่งเสริมการปลูกไม้เพื่อการออม โดยรับรองให้ไม้ดังกล่าวเป็นหลักทรัพย์ในการทําธุรกรรมต่างๆ เช่น การประกันตัว การกู้ยืม เป็นต้น 2) การเสริมสร้างศักยภาพและการจัดการของชมรมผู้สูงอายุ เน้นการเสริมสร้างศักยภาพและชมรมผู้สูงอายุ การรวมกลุ่มทําให้เกิดการทํากิจกรรมภายใต้การบริหารงานของผู้สูงอายุเองสามารถสนับสนุนผ่านพื้นที่กลางเพื่อให้เกิดการบูรณาการ 3) การปรับสภาพแวดล้อมรองรับสังคมสูงวัย ด้วย 1 ตําบล 1 ศูนย์อยู่ดี ซึ่งเป็นการนําร่องที่สํานักงานกองทุนสนับสนุนการเสริมสร้างสุขภาพ (สสส.) ออกแบบUniversal Design Centerด้วยความร่วมแรงร่วมใจของหลายภาคส่วนออกไปในพื้นที่ต่างๆ ทั่วประเทศ และ 4) ร่วมสร้างชุมชนรอบรู้สุขภาพและพัฒนาระบบการดูแลผู้สูงอายุระยะยาว ระดมทรัพยากรที่มีอยู่ในชุมชน เช่น ศาสนสถาน สถาบันการศึกษา หน่วยบริการสุขภาพ เข้ามาช่วยดูแลคนในชุมชน สร้างสหกรณ์ออมทรัพย์ ธนาคารเวลา สนับสนุนการดูแลผู้สูงอายุระยะยาว รวมถึงการสร้างความรอบรู้ด้านสุขภาพผ่านเครื่องมืออย่างสมัชชาสุขภาพพื้นที่ ธรรมนูญสุขภาพพื้นที่ ทั้งนี้ ประธานได้มอบหมายให้สํานักงานคณะกรรมการสุขภาพแห่งชาติ (สช.) ประสานกับองค์กรภาคีหลักดําเนินงานให้เกิดการขับเคลื่อนตามมติดังกล่าว โดยรับข้อเสนอจากที่ประชุมไปพิจารณาดําเนินการ รวมทั้งรวบรวมประเด็นและข้อเสนอเชิงนโยบายเสนอต่อคณะรัฐมนตรี
................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ราชกิจจานุเบกษา เผยแพร่ประกาศแต่งตั้งศาสตราจารย์
วันจันทร์ที่ 24 กรกฎาคม 2560
ราชกิจจานุเบกษา เผยแพร่ประกาศแต่งตั้งศาสตราจารย์
เว็บไซต์ราชกิจจานุเบกษา เมื่อวันที่ ๑๘ กรกฎาคม ๒๕๖๐ ได้เผยแพร่ประกาศสํานักนายกรัฐมนตรี เรื่อง แต่งตั้งศาสตราจารย์ ของจุฬาลงกรณ์มหาวิทยาลัย จํานวน ๓ ราย และมหาวิทยาลัยขอนแก่น จํานวน ๓ ราย
โดยมีรายละเอียด ดังนี้
จุฬาลงกรณ์มหาวิทยาลัยมีพระราชโองการโปรดเกล้าโปรดกระหม่อมแต่งตั้ง
รองศาสตราจารย์ทัชชมัย ทองอุไรให้ดํารงตําแหน่ง ศาสตราจารย์ ในสาขาวิชานิติศาสตร์ สังกัดคณะนิติศาสตร์ จุฬาลงกรณ์มหาวิทยาลัย ตั้งแต่วันที่ ๒๓ กรกฎาคม ๒๕๕๘
รองศาสตราจารย์ประวิตร เจนวรรธนะกุลให้ดํารงตําแหน่ง ศาสตราจารย์ ในสาขาวิชากายภาพบําบัด สังกัดคณะสหเวชศาสตร์ จุฬาลงกรณ์มหาวิทยาลัย ตั้งแต่วันที่ ๒๐ มกราคม ๒๕๕๙
รองศาสตราจารย์ศิริรัตน์ จิตการค้าให้ดํารงตําแหน่ง ศาสตราจารย์ ในสาขาวิชาวิศวกรรมเคมี สังกัดวิทยาลัยปิโตรเลียมและปิโตรเคมี จุฬาลงกรณ์มหาวิทยาลัย ตั้งแต่วันที่ ๒๘ มีนาคม ๒๕๕๙
มหาวิทยาลัยขอนแก่น มีพระราชโองการโปรดเกล้าโปรดกระหม่อมแต่งตั้ง
รองศาสตราจารย์สุรศักดิ์ วงศ์รัตนชีวินให้ดํารงตําแหน่ง ศาสตราจารย์ ในสาขาวิชาจุลชีววิทยา สังกัดคณะแพทยศาสตร์ มหาวิทยาลัยขอนแก่น ตั้งแต่วันที่ ๕ พฤศจิกายน ๒๕๕๘
รองศาสตราจารย์สุมนทิพย์ บุนนาคให้ดํารงตําแหน่ง ศาสตราจารย์ ในสาขาวิชาพฤกษศาสตร์ สังกัดคณะวิทยาศาสตร์ มหาวิทยาลัยขอนแก่น ตั้งแต่วันที่ ๙ กุมภาพันธ์ ๒๕๕๙
รองศาสตราจารย์เกษราวัลณ์ นิลวรางกูรให้ดํารงตําแหน่ง ศาสตราจารย์ ในสาขาวิชาการพยาบาล สังกัดคณะพยาบาลศาสตร์ มหาวิทยาลัยขอนแก่น ตั้งแต่วันที่ ๒๓ กุมภาพันธ์ ๒๕๕๙
ประกาศ ณ วันที่ ๑๑ กรกฎาคม พ.ศ. ๒๕๖๐
ผู้รับสนองพระราชโองการ
พลอากาศเอก ประจิน จั่นตอง
รองนายกรัฐมนตรี
รายละเอียดเพิ่มเติม:
http://www.ratchakitcha.soc.go.th/DATA/PDF/2560/E/184/118.PDF
http://www.ratchakitcha.soc.go.th/DATA/PDF/2560/E/184/119.PDF
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 22 พฤษภาคม 2563
วันศุกร์ที่ 22 พฤษภาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 22 พฤษภาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ ไม่มีรายงานผู้ติดเชื้อเพิ่ม ผู้ป่วยกลับบ้านได้ 13 ราย รวมผู้ป่วยกลับบ้านสะสม 2,910 ราย หรือคิดเป็นร้อยละ 95.82 ของผู้ป่วยทั้งหมด เหลือผู้ป่วยที่ยังรักษาอยู่ในโรงพยาบาลจํานวน 71 ราย หรือร้อยละ
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่22 พฤษภาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ ไม่มีรายงานผู้ติดเชื้อเพิ่ม ผู้ป่วยกลับบ้านได้ 13 ราย รวมผู้ป่วยกลับบ้านสะสม 2,910 ราย หรือคิดเป็นร้อยละ 95.82 ของผู้ป่วยทั้งหมด เหลือผู้ป่วยที่ยังรักษาอยู่ในโรงพยาบาลจํานวน 71 ราย หรือร้อยละ 2.34 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 56 ราย มีผู้ป่วยสะสมทั้งสิ้น 3,037 ราย
กระทรวงสาธารณสุขได้ให้ความสําคัญในการออกค้นหาผู้ติดเชื้อเชิงรุก (Active case finding) เพื่อควบคุมการระบาดของเชื้อโควิด 19 แม้ในบางพื้นที่อาจไม่พบผู้ติดเชื้อจากการลงพื้นที่ค้นหาก็ตาม แต่ไม่ได้หมายความว่าพื้นที่นั้น ๆ จะไม่มีผู้ติดเชื้ออยู่ในชุมชน เพราะบางรายอาจไม่แสดงอาการป่วยหรือมีอาการน้อย ทําให้ไม่ทราบว่าตนเองติดเชื้อ จึงมีโอกาสแพร่เชื้อในชุมชนได้ ดังนั้นสิ่งสําคัญที่สุดคือประชาชนทุกคนต้องไม่ประมาท ยังคงเข้มมาตรการป้องกันตัวเอง ด้วยการสวมหน้ากากอนามัย/หน้ากากผ้าทุกครั้งที่ออกนอกบ้าน ล้างมือบ่อย ๆ ให้เว้นระยะห่างระหว่างผู้อื่น 1-2 เมตร ไม่นํามือมาสัมผัสใบหน้า ตา จมูก ปาก และหลีกเลี่ยงการเดินทางไปในสถานที่แออัด มีคนรวมตัวกันจํานวนมาก หรือพื้นที่ที่เคยพบการระบาดของโรค เพื่อลดความเสี่ยงในการสัมผัสเชื้อ
ในส่วนคนไทยที่ทยอยเดินทางกลับจากต่างประเทศ รัฐบาลได้มีมาตรการรองรับจัดสถานที่ทั้งของรัฐและเอกชน สําหรับการกักตัวผู้เดินทางเป็นเวลา 14 วัน ซึ่งเป็นหนึ่งในมาตรการควบคุมและป้องกันการระบาดของโรค รวมถึงสกัดกั้นการนําเชื้อจากต่างประเทศมาแพร่ให้กับคนในประเทศ ขณะนี้มีโรงแรมที่พักจํานวน 21 แห่งทั่วประเทศ จัดเป็นสถานที่กักตัวของรัฐ (State Quarantine)
สําหรับมาตรการของกรมควบคุมโรคใน State Quarantine ได้กําหนดให้มีการเก็บสิ่งส่งตรวจจากผู้เข้าพัก จํานวน 2 ครั้ง ครั้งแรกเก็บในวันที่ 3-5 หลังจากเข้าพัก เพื่อสามารถค้นหาผู้ติดเชื้อได้โดยเร็ว หากพบผู้ติดเชื้อจะนําเข้าสู่ระบบการรักษาต่อไป และครั้งที่ 2 จะทําการตรวจในระหว่างวันที่ 11-13 หลังจากที่เข้าพัก เพื่อสร้างความมั่นใจว่าผู้ที่เข้ารับการกักตัวปลอดเชื้อจริง พร้อมให้กลับบ้านเมื่อครบกําหนด 14 วัน และไม่นําเชื้อไปแพร่สู่คน
ในครอบครัวหรือชุมชน
ในวันนี้ (22 พฤษภาคม 2563) จะมีเที่ยวบินรับคนไทยกลับจากประเทศตูนีเซีย เกาหลีใต้ สหรัฐอเมริกา เยอรมนี รวม 264 คน ซึ่งทุกคนจะเข้ารับกักตัวในสถานที่ที่รัฐจัดให้เป็นเวลา 14 วัน
สําหรับเขตสุขภาพที่ 6 มีสถานที่กักตัวของรัฐ (State Quarantine) รวม 10 แห่ง โดยในวันนี้ สํานักงานป้องกันควบคุมโรคที่ 6 ชลบุรี ได้ทําการ Swab เก็บสิ่งส่งตรวจ ผู้ที่เดินทางกลับจากประเทศญี่ปุ่น เมื่อวันที่11 พฤษภาคม 2563 จํานวน 42 คน ซึ่งเป็นวันที่ 11 ของการเข้ารับการกักตัว หากไม่พบเชื้อจะอนุญาตให้กลับภูมิลําเนาได้ในวันที่ 23 พฤษภาคม 2563
****************************** 22 พฤษภาคม2563
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 13 พฤษภาคม 2563 [กระทรวงสาธารณสุข]
วันพุธที่ 13 พฤษภาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 13 พฤษภาคม 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 13 พฤษภาคม 2563
รายงานข่าวกรณีโรคติดเชื้อไวรัสโคโรนา2019(COVID-19)
ประจําวันที่13 พฤษภาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยรายงานวันนี้ไม่มีผู้ติดเชื้อรายใหม่ มีผู้ป่วยกลับบ้านได้ถึงร้อยละ 94.27 ของผู้ป่วยทั้งหมด (กลับบ้าน 46 ราย รวมกลับบ้านสะสม 2,844 ราย) ทําให้ขณะนี้เหลือผู้ป่วยที่ยังรักษาอยู่ในโรงพยาบาล 117 ราย หรือคิดเป็นร้อยละ 5.24 ของผู้ป่วยทั้งหมด ไม่มีผู้เสียชีวิต
รวมผู้เสียชีวิต 56 ราย ทําให้มีผู้ป่วยสะสมทั้งสิ้น 3,017 ราย
วันนี้เป็นวันแรกที่ไม่มีรายงานผู้ติดเชื้อรายใหม่ อย่างไรก็ตามเพื่อเป็นการควบคุม ป้องกันการแพร่ระบาดของโรค กระทรวงสาธารณสุขจึงได้มีคําแนะนําในการดูแลสุขอนามัยส่วนบุคคล เพื่อสร้างการ์ดป้องกันตัวเองจากโรคโควิด19 เช่น การกินร้อน ใช้ช้อนกลางส่วนตัว สวมหน้ากากอนามัย/หน้ากากผ้า ล้างมือบ่อยๆ การเว้นระยะห่างระหว่างบุคคล และขอความร่วมมือ ภาคเอกชน และสถานประกอบการจัดเหลื่อมเวลาการทํางาน / Work from Home / ให้อยู่บ้านหยุดเชื้อ ซึ่งได้รับความร่วมมือเป็นอย่างดีจากทุกฝ่าย และกระทรวงสาธารณสุขยังได้ทําการลงพื้นที่ค้นหาผู้ป่วยเชิงรุกในพื้นที่เสี่ยงต่างๆ การกักตัวผู้ที่เดินทางมาจากต่างประเทศ 100% รวมถึงรัฐบาลได้ออก พ.ร.ก. ฉุกเฉินในการควบคุมการแพร่ระบาดของโรคโควิด19 ทําให้สถานการณ์ของโรคที่ตึงเครียดจากการพบจํานวนผู้ป่วยจํานวนมาก มีแนวโน้มดีขึ้นเรื่อยๆ
อย่างไรก็ตาม ขอให้ประชาชนอย่าประมาทแม้ว่าสถานการณ์ของประเทศจะดีขึ้นแล้ว ขอให้ “การ์ดอย่าตก” ยังคงปฏิบัติตามคําแนะนําของกระทรวงสาธารณสุขต่อไปให้เป็นนิสัยและสร้างมาตรฐานใหม่ให้กับสังคม ไม่ใช่เฉพาะการป้องกันตนเองในช่วงสถานการณ์โควิดเท่านั้น หากทําเป็นนิสัยจะส่งผลดีต่อสุขภาพอนามัย เป็นเกราะป้องกันโรคอื่นๆ ได้เช่นกัน
****************************** 13 พฤษภาคม2563
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงยุติธรรม พร้อมคณะ ลงพื้นที่จังหวัดน่าน สร้างการรับรู้ด้านกฎหมาย-ช่วยเหลือประชาชนให้เข้าถึงความเป็นธรรม
วันอังคารที่ 30 ตุลาคม 2561
รองนายกรัฐมนตรีและรัฐมนตรีว่าการกระทรวงยุติธรรม พร้อมคณะ ลงพื้นที่จังหวัดน่าน สร้างการรับรู้ด้านกฎหมาย-ช่วยเหลือประชาชนให้เข้าถึงความเป็นธรรม
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานเปิดโครงการยุติธรรมสู่หมู่บ้าน นําบริการรัฐสู่ประชาชน ครั้งที่ ๑ ประจําปีงบประมาณ พ.ศ. ๒๕๖๒ ในพื้นที่กลุ่มจังหวัดภาคเหนือตอนบน ๒
ในวันจันทร์ที่ ๒๙ ตุลาคม ๒๕๖๑ เวลา ๑๐.๐๐ น.พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรมเป็นประธานเปิดโครงการยุติธรรมสู่หมู่บ้าน นําบริการรัฐสู่ประชาชน ครั้งที่ ๑ ประจําปีงบประมาณ พ.ศ. ๒๕๖๒ ในพื้นที่กลุ่มจังหวัดภาคเหนือตอนบน ๒ ประกอบด้วย จังหวัดเชียงราย จังหวัดพะเยา จังหวัดแพร่ และจังหวัดน่าน ณ หอประชุมศูนย์ราชการจังหวัดน่าน โดยมีนายวิบูรณ์ แววบัณฑิต รองผู้ว่าราชการจังหวัดน่าน พร้อมด้วยหัวหน้าส่วนราชการในพื้นที่จังหวัดน่าน ให้การต้อนรับ
ในการนี้รองนายกรัฐมนตรีและรัฐมนตรีว่าการกระทรวงยุติธรรมได้กล่าวปาฐกถาพิเศษในหัวข้อ “ยุติธรรมสู่หมู่บ้าน นําบริการรัฐสู่ประชาชน” ใจความตอนหนึ่งว่า กระทรวงยุติธรรมมีนโยบายสําคัญที่จะลดความเหลื่อมล้ําในสังคม สร้างความเป็นธรรมและความสงบสุขให้เกิดขึ้นแก่ประชาชนในทุกระดับทุกพื้นที่ ตามนโยบายในด้านการอํานวยความยุติธรรม ลดความเหลื่อมล้ํา ขจัดความทุกข์ยาก สร้างประชาสามัคคี ส่งเสริมคนดีสู่สังคม ด้วยการให้บริการของหน่วยงานในสังกัดกระทรวงยุติธรรม และการช่วยเหลือประชาชนให้เข้าถึงความเป็นธรรม เช่น งานกองทุนยุติธรรม ที่ให้ความช่วยเหลือประชาชนในการเข้าถึงกระบวนการยุติธรรมในด้านต่าง ๆ อาทิ การช่วยเหลือประชาชนในการดําเนินคดี การขอปล่อยชั่วคราวผู้ต้องหาหรือจําเลย การช่วยเหลือผู้ถูกละเมิดหรือผู้ได้รับผลกระทบจากการถูกละเมิดสิทธิมนุษยชน การให้ความรู้ทางกฎหมายแก่ประชาชน เป็นต้น และคลินิกยุติธรรม คือ การให้คําปรึกษาทางด้านกฎหมายและกระบวนการยุติธรรม ซึ่งประจําอยู่ที่สํานักงานยุติธรรมจังหวัดทั่วประเทศ
ทั้งนี้ สํานักงานยุติธรรมจังหวัดจะเป็นหน่วยงานสนับสนุนและบูรณาการการดําเนินงานร่วมกันกับจังหวัด ศูนย์ดํารงธรรม และส่วนราชการหรือหน่วยงานที่เกี่ยวข้องในแต่ละพื้นที่จังหวัด ภายใต้การกํากับดูแลและขับเคลื่อนงานของคณะกรรมการพัฒนาการบริหารงานยุติธรรมระดับจังหวัด หรือ กพยจ. นอกจากนี้ ได้ให้ความสําคัญกับการสร้างความรับรู้ ความเข้าใจเกี่ยวกับกฎหมายและกระบวนการยุติธรรม ซึ่งมีที่มาจากปัญหาประชาชนไม่รู้กฎหมาย ทําให้ไม่ปฏิบัติตามกฎหมาย หรือไม่ทราบว่าสิ่งที่กําลังกระทําเป็นสิ่งที่ผิดกฎหมาย รวมถึงการไม่รู้สิทธิที่ตัวเองพึงมีพึงได้ ไม่เคารพสิทธิของผู้อื่น ทั้งนี้ การดําเนินงานแก้ไขปัญหาความเดือดร้อนของประชาชนที่กล่าวมานั้น จะสําเร็จได้ก็ต่อเมื่อทุกภาคส่วนร่วมแรงร่วมใจอย่างจริงจัง เพื่อให้ทุกคนในสังคมมีหลักประกันในการได้รับความเป็นธรรมอย่างเสมอภาค เท่าเทียมกัน โดยการขับเคลื่อนผ่านโครงการและกิจกรรมต่างๆ อาทิ โครงการยุติธรรมเคลื่อนที่ โครงการโรงเรียนยุติธรรมอุปถัมภ์ ฯลฯ
ในโอกาสนี้รองนายกรัฐมนตรีและรัฐมนตรีว่าการกระทรวงยุติธรรมพร้อมคณะ ได้ตรวจเยี่ยมการดําเนินงานโครงการสูบน้ําพลังงานแสงอาทิตย์บนพื้นที่สูง (มูลนิธิส่งเสริมการเรียนรู้ชุมชนวัดโป่งคํา) วัดโป่งคํา อ.สันติสุข จ.น่าน และตรวจเยี่ยมจุดติดตั้งเน็ตประชารัฐ กลุ่มทอผ้าบ้านซาวหลวง ต.สวก อ.เมือง จ.น่าน
รัฐบาลไทย-ข่าวทำเนียบรัฐบาล-รมว.พม. เปิดตัว แท็กซี่จิตอาสา ช่วยคนไร้บ้าน รับ-ส่ง ฟรี
วันศุกร์ที่ 24 เมษายน 2563
รมว.พม. เปิดตัว แท็กซี่จิตอาสา ช่วยคนไร้บ้าน รับ-ส่ง ฟรี
รมว.พม. เปิดตัว แท็กซี่จิตอาสา ช่วยคนไร้บ้าน รับ-ส่ง ฟรี
วันที่ 23 เม.ย. 63 เวลา 17.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ลงพื้นที่บริเวณสวนลุมพินี เพื่อให้ความช่วยเหลือกลุ่มเป้าหมายและประชาชนที่ได้รับความเดือดร้อน จากแพร่ระบาดของโรคติดเชื้อไวรัสโคโรน่า 2019 (โควิด-19) และช่วงเวลาเคอร์ฟิวของรัฐบาล พร้อมเปิดตัว แท็กซี่จิตอาสา ช่วยคนไร้บ้าน ที่ร่วมให้บริการ รับ-ส่ง ฟรี สําหรับคนไร้ที่พึ่ง คนไร้บ้าน ผู้ที่ตกงาน และผู้ที่ประสบปัญหาสังคมที่ไม่มีที่พักอาศัย ซึ่งประสงค์จะเข้าไปพักอาศัยยังสถานที่รองรับ 5 แห่งของกระทรวง พม. ในพื้นที่ กทม. และปริมณฑล
นายจุติ กล่าวว่า ตนพร้อมด้วยหน่วยงานที่เกี่ยวข้อง อาทิ กรุงเทพมหานคร และกรมพัฒนาสังคมและสวัสดิการ (พส.) ได้ลงพื้นที่บริเวณสวนลุมพินี เพื่อเข้าช่วยเหลือประชาชนที่ไม่มีที่พักอาศัย แล้วต้องมาอยู่บริเวณนี้ เพื่อพักผ่อน หลับนอน และรอรับบริจาคอาหาร ซึ่งขอเน้นย้ําว่า ประชาชนที่ไม่มีที่พักอาศัย ตกงาน และไม่มีอาหาร ขอให้ติดต่อมายัง กระทรวง พม. ผ่าน สายด่วน พม. โทร 1300 ของศูนย์ช่วยเหลือสังคม เพราะเรามีสถานที่รองรับ บริการที่พักที่สะอาด ปลอดภัย พร้อมทั้งมีอาหารครบ 3 มื้อ โดยไม่เสียค่าใช้จ่ายแต่อย่างใด อีกทั้งได้เตรียมรถบริการของศูนย์ช่วยเหลือสังคมสําหรับประชาชนที่ไม่มีที่พักอาศัย เพื่อพาไปส่งที่จุดคัดกรองเฉพาะกิจ (ดินแดง) ศูนย์คุ้มครองคนไร้ที่พึ่งกรุงเทพฯ โดยจะมีการตรวจสุขภาพในเบื้องต้นก่อนจะให้เข้าพักในสถานที่รองรับต่อไป
นายจุติ กล่าวเพิ่มเติมว่า วันนี้ ตนรู้สึกดีใจที่มีคนขับรถแท็กซี่จิตอาสาเข้ามารวมตัวกัน 40-50 คน เพื่อช่วยสอดส่องดูแลประชาชนที่ไม่มีที่พักอาศัย โดยเฉพาะใกล้ช่วงเวลาเคอร์ฟิว ซึ่งจะรับไปส่งยังจุดคัดกรองเฉพาะกิจ (ดินแดง) ศูนย์คุ้มครอง คนไร้ที่พึ่งกรุงเทพฯ โดยไม่คิดค่าโดยสารแต่อย่างใด อีกทั้งหากประชาชนประสบปัญหาดังกล่าว หรือต้องการความช่วยเหลือต่างๆ สามารถแจ้งมายัง สายด่วน พม. โทร 1300 ของศูนย์ช่วยเหลือสังคม บริการฟรี 24 ชั่วโมง ซึ่งกระทรวง พม. พร้อมให้คําปรึกษาและช่วยเหลืออย่างเต็มที่
รัฐบาลไทย-ข่าวทำเนียบรัฐบาล-ผู้ตรวจราชการ ก.อุตฯ ประจำศูนย์ดำรงธรรมส่วนหน้า จ.เชียงราย
วันอังคารที่ 30 ตุลาคม 2561
ผู้ตรวจราชการ ก.อุตฯ ประจําศูนย์ดํารงธรรมส่วนหน้า จ.เชียงราย
นายจุลพงษ์ ทวีศรี หัวหน้าผู้ตรวจราชการกระทรวงอุตสาหกรรม รับเรื่องร้องเรียนจากกลุ่มอนุรักษ์สิ่งแวดล้อมเชียงแสน ขอคัดค้านการสร้างโรงงานแต่งแร่ดีบุก อําเภอเชียงแสน จังหวัดเชียงราย ณ หอประชุมพิกุลทอง มหาวิทยาลัยราชภัฏเชียงราย
วันนี้ (30 ตุลาคม 2561) นายจุลพงษ์ ทวีศรี หัวหน้าผู้ตรวจราชการกระทรวงอุตสาหกรรม พร้อมเจ้าหน้าที่จากกรมโรงงานอุตสาหกรรม และสํานักงานอุตสาหกรรมจังหวัดเชียงราย ประจําศูนย์ดํารงธรรมส่วนหน้า และรับเรื่องร้องเรียนจากกลุ่มอนุรักษ์สิ่งแวดล้อมเชียงแสน ขอคัดค้านการสร้างโรงงานแต่งแร่ดีบุก อําเภอเชียงแสน จังหวัดเชียงราย ณ หอประชุมพิกุลทอง มหาวิทยาลัยราชภัฏเชียงราย